Daggalaboratorium op kleinhoewe gevindFoto: SAPD Kapt. FC van Wyk, woordvoerder van die polisie, het gesê beamptes het inligting ontvang oor beweerde onwettige dwelmaktiwiteite waarna hulle ŉ klopjag op ŉ kleinhoewe in Richwood, noord van Milnerton, uitgevoer het. Volgens Van Wyk het die beamptes op twee afskortings in die tuin afgekom waar dagga gekweek is. “Daar is ook op ŉ hidroponiese daggalaboratorium afgekom in ŉ stal langs die huis.” Van Wyk het gesê daar is op daggaplante en verskeie ander toerusting insluitend ligte en waaiers beslag gelê. Hy het gesê die waarde van die dagga en toerusting moet nog bepaal word, maar dat dit vermoedelik ŉ aansienlike bedrag is. Volgens Van Wyk sal die verdagte Donderdag in die Goodwood-landdroshof verskyn.